rejauldu/bengali-wikipedia huggingface dataset:
ম্যাক সেনেট (ইংরেজি: Mack Sennett; জন্ম: মাইকেল সিনট; ১৭ই জানুয়ারি, ১৮৮০ - ৫ই নভেম্বর, ১৯৬০) ছিলেন একজন কানাডায় জন্মগ্রহণকারী মার্কিন পরিচালক ও অভিনেতা। তিনি চলচ্চিত্রে স্ল্যাপস্টিক কৌতুকাভিনয়ের উদ্ভাবক হিসেবে পরিচিত। তার কর্মজীবনে তিনি "কৌতুকাভিনয়ের রাজা" হিসেবে পরিচিত ছিলেন। ১৯৩২ সালে তার নির্মিত স্বল্পদৈর্ঘ্য চলচ্চিত্র রেসলিং সোর্ডফিশ শ্রেষ্ঠ লাইভ অ্যাকশন স্বল্পদৈর্ঘ্য চলচ্চিত্র বিভাগে একাডেমি পুরস্কার লাভ করে এবং তিনি ১৯৩৭ সালে একাডেমি সম্মানসূচক পুরস্কার লাভ করেন।  জীবনী প্রারম্ভিক জীবন মাইকেল সিনট ১৮৮০ সালের ১৭ই জানুয়ারি কানাডার কেবেকের রিচমন্ডে জন্মগ্রহণ করেন। তার পিতা জন সিনট ও মাতা ক্যাথরিন ফয় ১৮৭৯ সালে কেবেকের টিংউইক সেন্ট-প্যাট্রিস প্যারিসে বিয়ে করেন। তারা আইরিশ ক্যাথলিক ছিলেন। বিয়ের পর তারা রিচমন্ডে চলে যান এবং জন সিনট সেখানে শ্রমিকের কাজ পান। ১৮৮৩ সালে যখন মাইকেলের ভাই জর্জ জন্মগ্রহণ করে, জন সিনট তখন রিচমন্ডে একটি সরাইখানার পরিবেশক হিসেবে কাজ করছিলেন এবং দীর্ঘদিন এই পেশায় নিয়োজিত ছিলেন। মাইকেলের তার দাদা-দাদীর কেবেকের ডানভিলে বসবাস করতেন। মাইকেল ১৭ বছর বয়সে কানেক্টিকাটে চলে যান।  তিনি কিছুদিন ম্যাসাচুসেটসের নর্দাম্পটনে বসবাস করেন। তার আত্মজীবনী অনুসারে, এখানে থাকাকালীন ভডেভিলের একটি অনুষ্ঠান দেখার পর তিনি প্রথম অপেরা গায়ক হওয়ার চিন্তা করেন। তিনি বলেন শহরের সবচেয়ে শ্রদ্ধেয় ব্যক্তি, নর্দাম্পটনের মেয়র (পরবর্তীতে মার্কিন যুক্তরাষ্ট্রের রাষ্ট্রপতি) ক্যালভিন কুলিজ, এবং তার নিজের মা তার সঙ্গীতের আকাঙ্ক্ষা বাদ দিতে বলেন।King of Comedy by Mack Sennett, 1954  মৃত্যু সেনেট ১৯৬০ সালের ৫ই নভেম্বর ক্যালিফোর্নিয়ার উডল্যান্ড হিলসে ৮০ বছর বয়সে মৃত্যুবরণ করেন। তাকে ক্যালিফোর্নিয়ার কালভার সিটির হলি ক্রস সিমেট্রিতে সমাধিস্ত করা হয়।  পুরস্কার ও সম্মাননা ম্যাক সেনেট নির্মিত ১৯৩২ সালের স্বল্পদৈর্ঘ্য চলচ্চিত্র রেসলিং সোর্ডফিশ শ্রেষ্ঠ লাইভ অ্যাকশন স্বল্পদৈর্ঘ্য চলচ্চিত্র বিভাগে একাডেমি পুরস্কার লাভ করে। সেনেট ১৯৩৭ সালে একাডেমি সম্মানসূচক পুরস্কার লাভ করেন। চলচ্চিত্র শিল্পে তার অবদানের জন্য ৬৭১২ হলিউড বলেভার্ডে হলিউড ওয়াক অব ফেমে তার নামাঙ্কিত তারকা খচিত হয়। ২০১৪ সালে তাকে কানাডাস ওয়াক অব ফেমে ভূষিত করা হয়।  আরও দেখুন  তথ্যসূত্র  বহিঃসংযোগ     বিষয়শ্রেণী:১৮৮০-এ জন্ম বিষয়শ্রেণী:১৯৬০-এ মৃত্যু বিষয়শ্রেণী:২০শ শতাব্দীর কানাডীয় অভিনেতা বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:আইরিশ বংশোদ্ভূত কানাডীয় ব্যক্তি বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:কানাডীয় কৌতুকাভিনেতা বিষয়শ্রেণী:কানাডীয় চলচ্চিত্র অভিনেতা বিষয়শ্রেণী:কানাডীয় চলচ্চিত্র পরিচালক বিষয়শ্রেণী:কানাডীয় চলচ্চিত্র প্রযোজক বিষয়শ্রেণী:কানাডীয় নির্বাক চলচ্চিত্র অভিনেতা বিষয়শ্রেণী:ম্যাসাচুসেটসের অভিনেতা বিষয়শ্রেণী:মার্কিন কৌতুকাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজক বিষয়শ্রেণী:মার্কিন নির্বাক চলচ্চিত্র অভিনেতা বিষয়শ্রেণী:স্ল্যাপস্টিক কৌতুকাভিনেতা বিষয়শ্রেণী:একাডেমি সম্মানসূচক পুরস্কার বিজয়ী বিষয়শ্রেণী:ম্যাসাচুসেট্‌সের অভিনেতা বিষয়শ্রেণী:মার্কিন যুক্তরাষ্ট্রে কানাডীয় অভিবাসী বিষয়শ্রেণী:নির্বাক চলচ্চিত্র পরিচালক বিষয়শ্রেণী:মার্কিন চলচ্চিত্র প্রযোজনা কোম্পানি প্রতিষ্ঠাতা বিষয়শ্রেণী:২০শ শতাব্দীর মার্কিন কৌতুকাভিনয়শিল্পী
সোয়াজিল্যান্ড প্রথম অলিম্পিক গেমসে অংশগ্রহণ করে ১৯৭২ সালে। এর পরের দুটি গেমসে তারা অংশগ্রহণ করতে পারেনি। ১৯৮৪ লসএঞ্জেলস গেমসে পুনরায় ফিরে আসে। সোয়াজিল্যান্ড একমাত্র ১৯৯২ শীতকালীন অলিম্পিক অংশগ্রহণ করেছিল। তবে এখনো কোন পদক জিততে পারেনি।  সোয়াজিল্যান্ডে আন্তর্জাতিক অলিম্পিক কমিটির প্রতিনিধিত্বকারী সংস্থা সোয়াজিল্যান্ড অলিম্পিক ও কমনওয়েলথ গেমস অ্যাসোসিয়েশন ১৯৭২ সালে গঠিত হয়।   পদক তালিকা   গ্রীষ্মকালীন গেমস অনুযায়ী পদক  গেমস ক্রীড়াবিদ ক্রীড়া অনুযায়ী ক্রীড়াবিদপদকমোট20px|অ্যাথলেটিক্স20px|মুষ্টিযুদ্ধ20px|শুটিং20px|সাঁতার20px|তায়কোন্দো20px|ভারোত্তোলন20px20px20px   ২  ১    ১   ০০০০ সম্পূর্ণ করেনি    ৮  ৩  ৩    ১   ১০০০০   ১১  ৫  ২    ২   ২০০০০   ৬  ৫  ১     ০০০০   ৬  ৪  ১    ১   ০০০০   ৬  ২  ১    ২  ১ ০০০০   ৩  ২      ১  ০০০০   ৪  ২      ২  ০০০০   ৩  ২      ১  -০০০০ সর্বমোট  ০  ০  ০  ০   শীতকালীন গেমস অনুযায়ী পদক  গেমস ক্রীড়াবিদ ক্রীড়া অনুযায়ী ক্রীড়াবিদ পদকমোট20px|20px20px20px   ১  ১০০০০ সর্বমোট  ০  ০  ০  ০   বহিঃসংযোগ
থাম্ব|প্যারিসে রিপোর্টার্স উইদাউট বর্ডার্সের প্রতিবাদ কর্মসূচি রিপোর্টারস উইদআউট বর্ডার্স (RWB; ;RSF) হল একটি আন্তর্জাতিক অলাভজনক এবং বেসরকারি সংস্থা যা তথ্যের স্বাধীনতার অধিকার রক্ষার লক্ষ্যে প্রতিষ্ঠিত হয়েছে৷ এটি মানবাধিকারের সার্বজনীন ঘোষণার ১৯ নং অনুচ্ছেদ অনুযায়ী সংবাদমাধ্যমের স্বাধীনতা নিয়ে কাজ করে ও সীমান্ত ছাড়িয়ে তথ্য সংগ্রহের অধিকারকে সমর্থন করে। RSF Annual Report 2018, p5 জাতিসংঘ, ইউনেস্কো, ইউরোপ কাউন্সিল এবং ফ্রাংকফনির আন্তর্জাতিক সংস্থায় আরএসএফের পরামর্শমূলক মর্যাদা রয়েছে।   কার্যক্রম  400px|thumb| ২০২৩ সালের সংবাদমাধ্যমের স্বাধীনতা সূচক  আএএসএফ প্রতি বছর দেশ অনুযায়ী সাংবাদিকদের অবস্থা তুলে ধরতে সংবাদমাধ্যমের স্বাধীনতার সূচক প্রকাশ করে থাকে। আরএসএফ তালিকাটি ২০০২ সাল থেকে সংকলন ও প্রকাশ করে আসছে। প্রতিটি তালিকা পূর্ববর্তী বছরে বিভিন্ন দেশের সংবাদমাধ্যমসমূহের স্বাধীনতার অবস্থা সম্পর্কে সংগঠনটির নিজস্ব মূল্যায়নের ভিত্তিতে সংকলন করা হয়। প্রতিটি দেশে সাংবাদিক, সংবাদ সংগঠন ও সংস্থা, ও ইন্টারনেট ব্যবহারকারীদের মত প্রকাশের ও সংবাদ প্রকাশের স্বাধীনতার মাত্রা এবং জাতীয় কর্তৃপক্ষসমূহ এই স্বাধীনতাকে সম্মান করার জন্য কী কী প্রচেষ্টা হাতে নিয়েছে, সেই ব্যাপারগুলির প্রতিফলন ঘটানোর উদ্দেশ্যে তালিকাটি নির্মাণ করা হয়। আরএসএফ "ঝুঁকিতে থাকা ব্যক্তি" ও সাংবাদিকদের রক্ষায় এবং মত প্রকাশের স্বাধীনতা ও তথ্যের অধিকার রক্ষার জন্য সরকারী ও আন্তর্জাতিক ফোরামের সর্বোচ্চ স্তরে কাজ করে। এটি ফরাসি, ইংরেজি, স্প্যানিশ, পর্তুগিজ, আরবি, ফার্সি এবং চীনা ভাষায় সংবাদ মাধ্যমের স্বাধীনতার উপর হুমকির উপর দৈনিক ব্রিফিং এবং প্রেস রিলিজ প্রদান করে। এটি প্রতি বছর সংবাদমাধ্যমের স্বাধীনতার সূচক প্রকাশ করে, যেখানে ১৮০ টি দেশের সংবাদমাধ্যমের বার্ষিক অবস্থা তুলে ধরা হয়। সংগঠনটি ঝুঁকিতে থাকা সাংবাদিকদের ডিজিটাল ও ভৌত নিরাপত্তার প্রশিক্ষণ প্রদানের পাশাপাশি সাংবাদিকদের বিরুদ্ধে অপব্যবহারের বিষয়ে জনসচেতনতা বাড়াতে এবং তাদের নিরাপত্তা ও স্বাধীনতা নিশ্চিত করার জন্য প্রচারণা চালায়। আরএসএফ গণমাধ্যমের স্বাধীনতার সমর্থনে আইন গ্রহণের জন্য সরকার এবং আন্তর্জাতিক সংস্থাগুলিকে তদবির করে এবং হুমকির মুখে থাকা সাংবাদিকদের সুরক্ষার জন্য আইনি পদক্ষেপ নেয়।RSF Annual Report 2018, pp14-16 এছাড়াও, আরএসএফ কাজ করার সময় নিহত সাংবাদিকদের বার্ষিক সংখ্যা প্রকাশ করে।   ইতিহাস  থাম্ব|আরএসএফের পূর্ববর্তী লোগো থাম্ব|প্যারিসে আররসএফের হেড অফিস আরএসএফ ফ্রান্সের মন্টপেলিয়ারে ১৯৮৫ সালে রবার্ট মেনার্ড, রেমি লরি, জ্যাক মোলেনাট এবং এমিলিয়েন জুবিনেউ দ্বারা প্রতিষ্ঠিত হয়েছিল। এটি ১৯৯৫ সালে একটি অলাভজনক সংস্থা হিসাবে নিবন্ধিত হয়েছিল।  মেনার্ড ছিলেন আরএসএফের প্রথম মহাসচিব, তার স্থলাভিষিক্ত হন জিন-ফ্রাঙ্কোস জুইলার্ড। ক্রিস্টোফ ডেলোয়ার ২০১২ সালে মহাসচিব হিসেবে নিযুক্ত হন ও তিনি বর্তমানে এ দায়িত্ব পালন করছেন।  গঠনতন্ত্র  আরএসএফের প্রধান কার্যালয় প্যারিসে অবস্থিত। ব্রাসেলস, লন্ডন, ওয়াশিংটন, বার্লিন, রিউ দি জানেইরু, তাইপে এবং ডাকার সহ সারাবিশ্বে এটির ১৩টি আঞ্চলিক ও জাতীয় অফিস এবং ১৪৬ জন প্রতিনিধি রয়েছে। RSF Annual Report 2018, pp51-52 প্যারিসে এটির ৫৭ জন বেতনভোগী কর্মচারী রয়েছে। RSF Annual Report 2018, p10 আরএসএফ এর সদস্যদের মধ্য থেকে নির্বাচিত গভর্নর বোর্ড সংগঠনটির নীতি অনুমোদন করে থাকে।    তথ্যসূত্র   বিষয়শ্রেণী:মানবাধিকার সংগঠন বিষয়শ্রেণী:সাংবাদিকতা সংগঠন বিষয়শ্রেণী:১৯৮৫-এ প্রতিষ্ঠিত সংগঠন বিষয়শ্রেণী:ফ্রান্স ভিত্তিক আন্তর্জাতিক সংগঠন বিষয়শ্রেণী:আন্তর্জাতিক সাংবাদিকতা সংগঠন বিষয়শ্রেণী:ইন্টারনেট সম্পর্কিত সক্রিয়তাবাদ বিষয়শ্রেণী:শাখারভ পুরস্কার প্রাপক
প্রকাশ শ্রীবাস্তব (জন্ম ৩১ মার্চ ১৯৬১) একজন ভারতীয় বিচারক। শ্রীবাস্তব ২০২১ সালের অক্টোবর থেকে ২০২৩ সালের মার্চ মাস পর্যন্ত কলকাতা উচ্চ আদালতের প্রধান বিচারপতি হিসাবে দায়িত্ব পালন করেছেন।   কর্মজীবন  প্রকাশ শ্রীবাস্তব ১৯৬১ সালের ৩১ মার্চ জন্মগ্রহণ করেন। তিনি ১৯৮৭ সালের ২ ফেব্রুয়ারি আইনজীবী হিসেবে নথিভুক্ত হন। তিনি ভারতের সর্বোচ্চ আদালতে সিভিল, ট্যাক্স এবং সাংবিধানিক বিষয়াদি নিয়ে অনুশীলন করেছেন। তিনি ১৮ জানুয়ারী ২০০৮ সালে মধ্যপ্রদেশ হাইকোর্টের অতিরিক্ত বিচারক হিসাবে দায়িত্ব গ্ৰহণ করেন এবং ২০১০ সালের ১৫ জানুয়ারী স্থায়ী বিচারক হিসাবে শপথ নেন। ২০২১ সালের ৯ অক্টোবর প্রকাশ শ্রীবাস্তবকে কলকাতা উচ্চ আদালতের প্রধান বিচারপতি হিসাবে নিয়োগ দেওয়া হয় এবং একই বছরের ১১ অক্টোবর তিনি শপথ গ্রহণের মাধ্যমে প্রধান বিচারপতি হিসেবে দায়িত্ব গ্ৰহণ করেন।   তথ্যসূত্র   বিষয়শ্রেণী:ভারতের সুপ্রিম কোর্টের আইনজীবী বিষয়শ্রেণী:কলকাতা উচ্চ আদালতের প্রধান বিচারপতি বিষয়শ্রেণী:১৯৬১-এ জন্ম বিষয়শ্রেণী:২১শ শতাব্দীর ভারতীয় বিচারক বিষয়শ্রেণী:জীবিত ব্যক্তি
সদাশিব (সংস্কৃত: सदाशिव, তামিল: சதாசிவம்),  শৈবধর্মের শৈবসিদ্ধান্ত পরম্পরায় পরম সত্তা, পরশিব নামেও পরিচিত। সদাশিব হলেন সর্বশক্তিমান, সূক্ষ্ম, দীপ্তিময় পরম, শিবের সর্বোচ্চ প্রকাশ। সদাশিব অনুগ্রহ ও ভিলয়কে আশীর্বাদ করেন, বা অনুগ্রহ ও বিভ্রম, যা পঞ্চকৃত্যের চতুর্থ ও পঞ্চম, বা শিবের "পাঁচটি পবিত্র কাজ"।  সদাশিবকে সাধারণত পাঁচটি মুখ ও দশটি হাত নিয়ে চিত্রিত করা হয়, যাকে শিবের ২৫টি মহেশ্বর মুর্তমের মধ্যে একটি হিসেবেও বিবেচনা করা হয়। শিব আগাম উপসংহারে পৌঁছেছেন যে শিবলিঙ্গ, বিশেষ করে মুখলিঙ্গ হল সদাশিবের আরেকটি রূপ।  তথ্যসূত্র  উৎস     বহিঃসংযোগ  বিষয়শ্রেণী:শিবের রূপভেদ
সেন্টথম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি শহরে অন্যতম পুরাতন আবাসিক লোকালয় বৃহত্তর ময়িলাপুরের অন্তর্গত।  ইতিহাস সেন্টথম বা সান্থম শব্দটি এসেছে থমাস দ্য অ্যাপোস্টল-এর নাম থেকে। তিনি ছিলেন খ্রিস্ট ধর্মের প্রচারক, জনশ্রুতি অনুসারে ৭২ খ্রিস্টাব্দে তিনি সেন্ট থমাস মাউন্ট অঞ্চলে দেহত্যাগ করেন এবং ময়িলাপুরে তার মৃতদেহ সমাধিস্থ করা হয়। পর্তুগীজদের দলিলপত্র খতিয়ে ময়িলাপুরের নিকট একটি ধর্মীয় উপাসনালয় ভাঙার ইতিহাস রয়েছে। পরবর্তীকালে তার সম্ভাব্য মৃতদেহের উপর একটি চার্চ নির্মাণ করা হয় যা বর্তমানে সেন্ট থম বেসিলিকা নামে পরিচিত।  সেন্ট থমের যুদ্ধ প্রথম কর্ণাটের যুদ্ধের সময় ফরাসি সৈন্যবাহিনী ব্রিটিশ বাহিনীর থেকে ফোর্ট সেন্ট জর্জ দখল করলে কর্ণাটের নবাব আনোয়ারউদ্দিন খান, ভেবেছিলেন যে যুদ্ধজয় হলে তিনি তার জমিদারির অংশ ব্রিটিশদের থেকে ফেরত পাবেন তাই তিনি এই যুদ্ধে তার পুত্র মেহফুজ খানের সেনাপতিত্বে ব্রিটিশদের সাহায্য করার জন্য‌ ও জোসেফ ফ্রান্সিস ডুপ্লেক্সের থেকে দুর্গ ছিনিয়ে আনার জন্য দশ হাজার পদাতিক সৈন্য প্রেরণ করেন।  যুদ্ধচলাকালীন ফরাসি গভর্নর জেনারেল দুপ্লেক্স একদল প্রশস্তি সৈন্য পন্ডিচেরির দিকে প্রেরণ করেন, এই সৈন্যদলই আদিয়ার নদীর তীরে মেহফুজ খানের সৈন্যের সম্মুখীন হয়। মাত্র তিনশ সুসজ্জিত সৈন্য নিয়ে ফরাসিরা আদিয়ারের যুদ্ধে নবাবের সৈন্যকে পরাজিত করে তাদের পুনরায় শহরে অভিমুখী করতে বাধ্য করে।  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
পূর্ব নাওডোবা ইউনিয়ন বাংলাদেশের ঢাকা বিভাগের শরীয়তপুর জেলার জাজিরা উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষার হার ও শিক্ষা প্রতিষ্ঠান  ইউনিয়নের জনগোষ্ঠীর শিক্ষার হার প্রায় ৬৫%।   শিক্ষা প্রতিষ্ঠান   পূর্ব নাওডোবা পাবলিক উচ্চ বিদ্যালয়  অ্যাম্বিশন কিন্ডারগার্টেন অ্যান্ড হাই স্কুল  পূর্ব নাওডোবা সেন্ট্রাল গার্লস হাই স্কুল   দর্শনীয় স্থান   পদ্মা নদী ও পদ্মা সেতু  সার্ভিস এরিয়া ২  পদ্মা ক্যান্টনমেন্ট  পদ্মা ভ্যালি রিসোর্ট   পদ্মার চর ( মাঝি কান্দির চর )   উল্লেখযোগ্য ব্যক্তি   মরহুম চেয়ারম্যান মঙ্গল মাঝি, তিনি পূর্ব নাওডোবা ইউনিয়ন পরিষদের প্রথম ও পর পর দুইবার একটানা চেয়ারম্যান হিসাবে সেবা করে গিয়েছেন৷   মরহুম চেয়ারম্যান হাসেম ফরাজী  মরহুম চেয়ারম্যান আব্দুস ছাত্তার মাদবর  মরহুম চেয়ারম্যান হাবিব মোড়ল  বীর মুক্তিযোদ্ধা আনোয়ার হোসেন বেপারী   মরহুম আব্দুর রউফ মাঝী  মরহুম নেছার উদ্দিন মাদবর    জনপ্রতিনিধি  পূর্ব নাওডোবা ইউনিয়ন পরিষদের বর্তমান চেয়ারম্যান মোঃ আলতাফ হোসেন খান। তার পূর্বে অনেক গণ্যমান্য ব্যক্তিবর্গ চেয়ারম্যান ছিলেন৷  +প্রাক্তন চেয়ারম্যানগণের তালিকাক্রমিকনামমেয়াদ০১মরহুম মঙ্গল মাঝি০২মরহুম মঙ্গল মাঝি০৩০৪০৫০৬০৭   আরও দেখুন   ঢাকা বিভাগ  শরীয়তপুর জেলা   তথ্যসূত্র   বিষয়শ্রেণী:জাজিরা উপজেলার ইউনিয়ন
থাম্ব|স্টকহোমে ব্রায়ান কোবিল্কা ২০১২ ব্রায়ান কেন্ট কোবিল্কা (জন্ম: ৩০ মে, ১৯৫৫) একজন নোবেল বিজয়ী মার্কিন বিজ্ঞানী। তিনি স্ট্যানফোর্ড বিশ্ববিদ্যালয়ের স্কুল অব মেডিসিনের মলিকুলার অ্যান্ড সেলুলার ফিজিওলজি বিভাগের অধ্যাপক।   জীবনী  তিনি মিনেসোটা বিশ্ববিদ্যালয় থেকে জীববিজ্ঞান ও রসায়নে ব্যাচেলর্স ডিগ্রি অর্জন করেন। তিনি ইয়েল বিশ্ববিদ্যালয়ের স্কুল অব মেডিসিন থেকে ডক্টর অব মেডিসিন ডিগ্রি অর্জন করেন। তিনি ডিউক বিশ্ববিদ্যালয়ে ডক্টরেটোত্তর গবেষণা করেন। ডিউক বিশ্ববিদ্যালয়ে তিনি রবার্ট লেফকইটজ এঁর তত্ত্বাবধানে বিটা-২ অ্যাডরেনারজিক রিসিপটর এর ক্লোনিং এর উপর কাজ শুরু করেন।   পুরস্কার ও সম্মাননা   নোবেল পুরস্কার, (২০১২)   তথ্যসূত্র    বহিঃসংযোগ   বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:নোবেল বিজয়ী রসায়নবিদ বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন শারীরতত্ত্ববিদ বিষয়শ্রেণী:মার্কিন রোমান ক্যাথলিক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:ডিউক বিশ্ববিদ্যালয়ের শিক্ষক বিষয়শ্রেণী:ইয়েল স্কুল অফ মেডিসিনের প্রাক্তন শিক্ষার্থী
ইউসুকে মাতসুও (, ; জন্ম: ২৩ জুলাই ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডসের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেলেন।   প্রারম্ভিক জীবন  ইউসুকে মাতসুও ১৯৯৭ সালের ২৩শে জুলাই তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ               বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:উরাওয়া রেড ডায়মন্ডসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:রয়্যাল ফুটবল ক্লাব ভেস্টের্লোর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:রয়্যাল ফুটবল ক্লাব ভেস্টারলোর খেলোয়াড়
গ্রিক পুরাণে, এলারা (Elara) , বা এলারে বা আলেরা ( প্রাচীন গ্রিক : Ἐλάρα, Ἐλάραη বা Ἀλέρα),DGE en línea বা লারিসা (Larissa)Pseudo-Clement, Recognitions 10.21-23, ছিলেন একজন রাজকুমারী। তিনি রাজা অরকোমেনাসের কন্যা, এবং জিউসের সাথে মিলনের মাধ্যমে তিনি টিটিয়স নামে এক দানবের জন্ম দেন। কোন কোন সূত্র অনুসারে তিনি রাজা মিনিয়াসের কন্যা। Scholiast on Homer, Odyssey 7.324Eustathius on Homer, Odyssey 7.324, p. 1581   পুরাণ  জিউস এলারার প্রেমে পড়েন এবং স্ত্রী হেরার হিংসুক রাগ থেকে তাকে লুকিয়ে রাখার জন্য পৃথিবীর নিচে গভীরে তাকে রেখে দেন। এখানেই এলারা দানব টিটিয়সের জন্ম দেন। কখনও কখনও দানব টিটিয়সকে পৃথিবী দেবী গাইয়ার সন্তান বলা হয়, কারণ টিটিয়সের জন্ম মাটির নিচে (γηγενής gigenis "স্থানীয়")। আরও বলা হয় যে, সন্তানের আকার অনেক বড় হওয়ায় এলারা সন্তান জন্ম দিতে গিয়ে মারা যান।Pseudo-Apollodorus, Bibliotheca 1. 4. 2.Scholia on Apollonius Rhodius, Argonautica 1.761 citing Pherecydes  যা গুহা দিয়ে টিটিয়স মাটির গভীর থেকে ভূপৃষ্ঠে এসেছিলেন বলে মনে করা হয় তা ইউবিয়ায় অবস্থিত এবং এলারিয়ন নামে পরিচিত।Strabo, Geography, 9. 3. 15   উপনাম  বৃহস্পতির একটি উপগ্রহের নাম এলারা।  থাম্ব|143x143পিক্সেল| এলারা উপগ্রহ    তথ্যসূত্র   বিষয়শ্রেণী:গ্রিক পুরাণ বিষয়শ্রেণী:গ্রিক পুরাণের চরিত্র বিষয়শ্রেণী:গ্রিক পুরাণে নারী বিষয়শ্রেণী:গ্রিক পুরাণে রাজকন্যা
thumb|250px|অন্ধ্রপ্রদেশের মুখ্যমন্ত্রী কিরণ কুমার রেড্ডি বি এম হেগড়েকে সম্মানসূচক ডক্টরেট প্রদান করছেন  বেলে মোনাপ্পা হেগড়ে (জন্ম ১৮ আগস্ট ১৯৩৮) একজন হৃদরোগ বিশেষজ্ঞ, মেডিসিনের অধ্যাপক এবং লেখক। তিনি হোমিওপ্যাথি এবং কোয়ান্টাম নিরাময় সমর্থন করেছেন।Hegde BM: “Modern Medicine and Quantum Physics” Kuwait Medical Journal: March 2003: 35(1): 1–3 কোয়ান্টাম নিরাময়ে রোগের মূল কারণকে মানসিক আখ্যায়িত করে মেডিটেশনের মাধ্যমে সকল রোগ ব্যাধি উপশমের পদ্ধতি ব্যাখ্যা করা হয়।   প্রাথমিক জীবন এবং শিক্ষা  বি এম হেগড়ে ১৯৩৮ সালের ১৮ আগস্ট ভারতের কর্ণাটকের উডুপির কাছে পাঙ্গালায় জন্মগ্রহণ করেন। ১৯৬০ সালে তিনি মাদ্রাজের স্ট্যানলি মেডিকেল কলেজ থেকে এমবিবিএস পরীক্ষায় উত্তীর্ণ হন। পরে লখনউ-এর কিং জর্জ মেডিকেল কলেজ থেকে এমডি ডিগ্রি লাভ করেন।.   কর্মজীবন  ম্যাঙ্গালোরের কস্তুরবা মেডিক্যাল কলেজে তার দীর্ঘ কর্মজীবন কাটে। এই কলেজে হেগড়ে বিভিন্ন পদে যেমন অধ্যাপক, অধ্যক্ষ এবং ডিনের দায়িত্ব পালন করেছেন। তিনি ১৯৯৯ সালে মণিপাল একাডেমি অফ হায়ার এডুকেশনের উপাচার্য নিযুক্ত হন। ২০০৩ সাল পর্যন্ত এই পদের দায়িত্বভার সামলেছেন। তিনি জাইডাস ওয়েলনেসের একজন স্বাধীন পরিচালক ছিলেন।. তিনি বিহার স্টেট হেলথ সোসাইটির একটি বিশেষজ্ঞ কমিটির চেয়ারম্যান হিসেবেও কাজ করেছেন।  হেগড়ে ভারতীয় বিদ্যা ভবনের মাঙ্গলুরু শাখার চেয়ারম্যান। তিনি জার্নাল অফ দ্য সায়েন্স অফ হিলিং আউটকামস নামেএকটি মেডিকেল জার্নাল শুরু করেন। এই জার্নালটির প্রধান সম্পাদক হিসেবে তিনি কাজ করেন। ২০১৬ সাল পর্যন্ত হেগড়ে ন্যাশনাল একাডেমি অফ মেডিক্যাল সায়েন্সেসের একজন ফেলো সদস্য ছিলেন।  ভগবান মহাবীর পুরস্কারের বাছাই পর্বে তিনি একজন অন্যতম বিচারকের ভূমিকাও পালন করেন।   অপবিজ্ঞান এবং বিতর্ক  হেগড়ে প্রস্তাব করেছেন যে কোয়ান্টাম নিরাময় অসুস্থ ব্যক্তিদের স্বাভাবিক অবস্থায় ফিরিয়ে আনতে পারে। এই ধারণাটি বৈজ্ঞানিক সম্প্রদায়ের মধ্যে ব্যাপকভাবে অপবিজ্ঞান বা ছদ্মবিজ্ঞানের মত হিসাবে বিবেচিত হয়।  ২০১৯ সালে হেগড়েকে যখন মাদ্রাজের ইন্ডিয়ান ইনস্টিটিউট অফ টেকনোলজির ক্যাম্পাসে "সস অফ হ্যাপিনেস" এর উপর একটি বক্তৃতা দেওয়ার জন্য আমন্ত্রণ জানানো হয়েছিল, তখন গবেষক পণ্ডিতদের একটি দল তাকে "ছদ্মবিজ্ঞান এবং হাতুড়ে চিকিৎসা"-র প্রবক্তা বলে। হেগডে বলেছিলেন যে, এর থেকে বোঝা যায় যে "বিক্ষোভকারীরা বিজ্ঞান সম্পর্কে কতটা জানে।"  হেগড়ে বেশ কিছু প্রবন্ধও লিখেছেন। হোমিওপ্যাথির সমর্থনে বক্তৃতাও দিয়েছেন। তবে তার কিছু বক্তব্যের উপস্থাপনা বিশ্বব্যাপী অনেকেই অপবিজ্ঞান বা ছদ্মবিজ্ঞান হিসাবে বিবেচিত করে থাকেন। হেগড়ের যুক্তি হলো, যদি কেউ ভুলভাবে ভাবে যে হোমিওপ্যাথি একটি প্লাসিবো অর্থাৎ ছল-চিকিৎসা, তবুও এটি গুরুত্বপূর্ণ,তার কারণ বেশিরভাগ আধুনিক ওষুধ প্লাসিবোর চেয়েও খারাপ।   বই এবং নিবন্ধ  হেগড়ে অনেক বই এবং নিবন্ধ প্রকাশ করেন।                     সম্মাননা   পদ্মভূষণ (২০১০)  পদ্মবিভূষণ (২০২১)   তথ্যসূত্র   বিষয়শ্রেণী:ভারতীয় শল্যচিকিৎসক বিষয়শ্রেণী:জীবিত ব্যক্তি বিষয়শ্রেণী:১৯৩৮-এ জন্ম বিষয়শ্রেণী:চিকিৎসায় পদ্মভূষণ প্রাপক বিষয়শ্রেণী:ড. বি. সি. রায় পুরস্কার বিজয়ী বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:লখনউ বিশ্ববিদ্যালয়ের প্রাক্তন শিক্ষার্থী বিষয়শ্রেণী:অপবিজ্ঞান বিষয়শ্রেণী:ভারতীয় চিকিৎসাবিজ্ঞান লেখক বিষয়শ্রেণী:ন্যাশনাল একাডেমি অফ মেডিক্যাল সায়েন্সের সভ্য বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:চিকিৎসা বিজ্ঞানে পদ্মবিভূষণ প্রাপক
thumb|300px|নিষ্কলঙ্কের বিজয়, পাওলো দে মাত্তেইস-এর সৃষ্টি thumb|225px|সান্তাদ্রেয়া আল কুইরিনালে গির্জা, জান লোরেনৎসা বেরনিনি-র নকশাকৃত বারোক (Baroque) দৃশ্যমান শৈলীর ইতিহাসের একটি পর্বকে নির্দেশ করে। এই পর্বে গতিময়তার অতিরঞ্জন এবং পরিষ্কার, সহজে বোধগম্য খুঁটিনাটির মাধ্যমে ভাস্কর্য, চিত্রাংকন, স্থাপত্য, সাহিত্য, নৃত্য, মঞ্চনাটক এবং সঙ্গীতে নাটকীয়তা, উত্তেজনা, উদ্দীপনা ও জাঁকজমক ভাব ফুটিয়ে তোলা হয়। ১৬০০ খিস্টাব্দের দিকে রোমে ও ইতালিতে শৈলীর এই ধারাটির আবির্ভাব ঘটে এবং পরে সমস্ত ইউরোপে ছড়িয়ে পড়ে।  ক্যাথলিক গির্জা বারোক শৈলীর জনপ্রিয়তা ও সাফল্যের পেছনে উৎসাহ জুগিয়েছিল। প্রোটেস্ট্যান্ট সংস্কারের প্রত্যুত্তর হিসেবে ক্যাথলিক গির্জা সিদ্ধান্ত নিয়েছিল যে ধর্মীয় বিষয়বস্তুগুলি শিল্পের মাধ্যমে সরাসরি ও আবেগপূর্ণভাবে জনগণের কাছে নিয়ে যেতে হবে।Hughes, J. Quentin (1953). The Influence of Italian Mannerism Upon Maltese Architecture . Melitensiawath. Retrieved 8 July 2016. p. 104-110.Helen Gardner, Fred S. Kleiner, and Christin J. Mamiya, Gardner's Art Through the Ages (Belmont, CA: Thomson/Wadsworth, 2005), p. 516. অন্যদিকে অভিজাত শ্রেণীর লোকেরা তাদের ক্ষমতা, বিজয় ও নিয়ন্ত্রণ সমাজচিত্তে আরোপ করার জন্য বারোক শিল্প ও স্থাপত্যের নাটকীয়তাকে ব্যবহার করত।  "বারোক" (Baroque) শব্দটি ফরাসি ভাষা থেকে এসেছে। ফরাসি শব্দটি আবার পর্তুগিজ "barroco" বা স্পেনীয় "barrueco" থেকে এসেছে বলে ধারণা করা হয়। শব্দটি মূল পর্বের অনেক পরে ১৯শ ও ২০শ শতকের শিল্প সমালোচকদের লেখায় প্রথম ব্যবহৃত হয়। বর্তমানে "বারোক" পরিভাষাটি দিয়ে যেকোন শিল্পে খুঁটিনাটির অতিবাহুল্যকে নির্দেশ করতে নেতিবাচকভাবে ব্যবহার করা হয়।  তথ্যসূত্র  বিষয়শ্রেণী:শিল্পকলা আন্দোলন বিষয়শ্রেণী:শোভাবর্ধক শিল্পকলা বিষয়শ্রেণী:প্রারম্ভিক আধুনিক যুগ
জন হ্যাডলি নিকানর "জ্যাক" হেমিংওয়ে (; ১০ অক্টোবর ১৯২৩ - ১ ডিসেম্বর ২০০০) ছিলেন একজন কানাডীয়-মার্কিন মৎস্য শিকারী, সংরক্ষণবাদী ও লেখক। তিনি নোবেল পুরস্কার বিজয়ী মার্কিন কথাসাহিত্যিক আর্নেস্ট হেমিংওয়ের জ্যেষ্ঠ পুত্র। তিনি ও তার সৎমা ম্যারি ওয়েলশ মিলে ১৯২০-এর দশকে প্যারিসের জীবন নিয়ে রচিত তার পিতার স্মৃতিকথা আ মুভেবল ফিস্ট (১৯৬৪)-এর সম্পাদনা করেন, যা আর্নেস্ট হেমিংওয়ের মৃত্যুর তিন বছর পর প্রকাশিত হয়। এছাড়া তিনি দুটি আত্মজীবনী রচনা করেন, সেগুলো হল মিসঅ্যাডভেঞ্চারস অব আ ফ্লাই ফিশারম্যান: মাই লাইফ উইথ অ্যান্ড উইদাউট পাপা (১৯৮৬) এবং আ লাইফ ওয়ার্থ লিভিং: দি অ্যাডভেঞ্চারস অব আ প্যাশনেট স্পোর্টসম্যান (২০০২)।  প্রারম্ভিক জীবন জ্যাক হেমিংওয়ে ১৯২৩ সালের ১০ই অক্টোবর কানাডার অন্টারিওর টরন্টো শহরে জন্মগ্রহণ করেন। তিনি মার্কিন লেখক আর্নেস্ট হেমিংওয়ে ও তার প্রথম স্ত্রী হ্যাডলি রিচার্ডসনের একমাত্র সন্তান। প্যাট্রিক ও গ্রেগরি হেমিংওয়ে তার দুই সৎ ভাই। তার নামের অংশগুলো তার নামের নাম এবং বিখ্যাত ম্যাটাডর নিকানর ভিয়ালতা ই সেরেসের নাম থেকে নেওয়া হয়। গারট্রুড স্টেইন ও অ্যালিস বি. টকলাস তার ধর্মমাতা ছিলেন।  যখন তিনি হামাগুড়ি দিতে শিখেন তখন তার টেডি-বিয়ারের মত আচরণের জন্য তাকে তার মাতা "বাম্বি" বলে ডাকতেন। তার শৈশব কাটে প্যারিস ও অস্ট্রীয় আল্পস পর্বতের পাদদেশে এবং এসময়ে তিনি এজরা পাউন্ড, জেমস জয়েস, ক্লার্ক গেবল, গ্যারি কুপার ও ইংরিদ বারিমানদের সাথে সময় কাটানোর সুযোগ পান।  তথ্যসূত্র  বহিঃসংযোগ      বিষয়শ্রেণী:১৯২৩-এ জন্ম বিষয়শ্রেণী:২০০০-এ মৃত্যু বিষয়শ্রেণী:অস্ট্রিয়ায় কানাডীয় প্রবাসী বিষয়শ্রেণী:ইংরেজ বংশোদ্ভূত কানাডীয় ব্যক্তি বিষয়শ্রেণী:কানাডীয় আত্মজীবনীকার বিষয়শ্রেণী:টরন্টোর লেখক বিষয়শ্রেণী:ফ্রান্সে কানাডীয় প্রবাসী বিষয়শ্রেণী:মার্কিন আত্মজীবনীকার বিষয়শ্রেণী:মার্কিন বংশোদ্ভূত কানাডীয় ব্যক্তি বিষয়শ্রেণী:মার্কিন যুক্তরাষ্ট্রে কানাডীয় অভিবাসী বিষয়শ্রেণী:হেমিংওয়ে পরিবার বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা বিষয়শ্রেণী:মার্কিন যুক্তরাষ্ট্রের সেনা কর্মকর্তা
দীপংকর তালুকদার এমপি একজন বাংলাদেশি রাজনীতিবিদ ও পার্বত্য রাঙ্গামাটি আসনের সাবেক সংসদ সদস্য। এছাড়াও তিনি পার্বত্য চট্টগ্রাম বিষয়ক মন্ত্রণালয়ের প্রতিমন্ত্রী ছিলেন। তিনি পার্বত্য রাঙ্গামাটি আসন থেকে বাংলাদেশ আওয়ামী লীগের মনোনয়নে সংসদ সদস্য নির্বাচিত হয়েছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  প্রারম্ভিক জীবন দীপংকর তালুকদার ১৯৫২ সালের ১২ ডিসেম্বর পার্বত্য রাঙ্গামাটি জেলার চম্পকনগর গ্রামে জন্মগ্রহণ করেন। তার পিতার নাম হেমন্ত প্রসাদ তালুকদার ও মাতার নাম বিদুৎপ্রভা তালুকদার। তিনি শিক্ষাজীবনে ঢাকা বিশ্ববিদ্যালয় থেকে ১৯৭৪ সালে ইংরেজিতে স্নাতক ডিগ্রি অর্জন করেন।  রাজনৈতিক জীবন দীপংকর তালুকদার ছাত্রজীবনে রাজনীতির সাথে যুক্ত হন ও ঊনসত্তরের গণঅভ্যুত্থানের একজন সক্রিয় কর্মী ছিলেন। ১৯৭২-৭৩ মেয়াদে তিনি ছাত্রলীগের কেন্দ্রীয় কমিটি ও ঢাকা বিশ্ববিদ্যালয়ের জগন্নাথ হল ছাত্র সংসদের সদস্য নির্বাচিত হন। ১৯৭৩-৭৪ মেয়াদে তিনি ছাত্রলীগের কেন্দ্রীয় আন্তর্জাতিক বিষয়ক সম্পাদক হিসেবে দায়িত্ব পালন করেন। ১৯৮৬ সালে আওয়ামী লীগের রাঙ্গামাটি জেলা শাখার সাধারণ সম্পাদক নির্বাচিত হন। ১৯৯৬ সালে তিনি উক্ত জেলা শাখার সভাপতি নির্বাচিত হন ও বর্তমানে এ দায়িত্ব পালন করছেন।  ১৯৯৮ সালে পার্বত্য চট্টগ্রাম শরনার্থী বিষয়ক টাস্কফোর্স গঠিত হলে তাকে এর চেয়ারম্যানের দায়িত্ব দেওয়া হয়। ১৯৯১ সালে তিনি পরিবেশ, বন ও জলবায়ু পরিবর্তন মন্ত্রণালয় সংক্রান্ত সংসদীয় স্থায়ী কমিটি, ১৯৯৬ সালে বাংলাদেশ শিক্ষা কমিটি, সংস্থাপন মন্ত্রণালয় সংক্রান্ত স্থায়ী কমিটি ও জাতীয় সংসদ হাউস কমিটির সদস্য হিসেবে দায়িত্ব পালন করেন। ২০০৯ সালে আওয়ামী লীগ সরকার গঠন করার পর তিনি পার্বত্য চট্টগ্রাম বিষয়ক মন্ত্রণালয়ের প্রতিমন্ত্রীর দায়িত্ব পান এবং ২০১৪ সাল পর্যন্ত এ দায়িত্ব পালন করেন।  দীপংকর তালুকদার ১৯৯১ সালে পঞ্চম জাতীয় সংসদ নির্বাচনে পার্বত্য রাঙ্গামাটি আসন থেকে বাংলাদেশ আওয়ামী লীগের মনোনয়নে ৪৯২২১ ভোট পেয়ে প্রথমবারেরমত সংসদ সদস্য নির্বাচিত হন। পরবর্তীতে একই আসন থেকে জুন ১৯৯৬ সালে সপ্তম, ২০০৮ সালে নবম ও ২০১৮ সালে একাদশ জাতীয় সংসদ নির্বাচনে বিজয়ী হন। তবে, ২০০১ সালে আষ্টম ও ২০১৪ সালে দশম জাতীয় সংসদ নির্বাচনে অংশ নিয়ে পরাজিত হন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।  ব্যক্তিগত জীবন দীপংকর ব্যক্তিগত জীবনে বিটা তালুকদারের সাথে বিবাহ বন্ধনে আবদ্ধ হন।  তথ্যসূত্র  বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:নবম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:রাঙ্গামাটি জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:শেখ হাসিনার দ্বিতীয় মন্ত্রিসভার সদস্য বিষয়শ্রেণী:বাংলাদেশী বৌদ্ধ বিষয়শ্রেণী:দশম জাতীয় সংসদ সদস্য